इवेंट में परफॉर्म करने वाले पहले पंजाबी सिंगर बने, करीना- आलिया भट्ट सहित कई सेलेब्स ने की तारीफ
Punjabi Singer Diljit Dosanjh Performed at Coachella Music Festival. पंजाबी सिंगर दिलजीत दोसांझ ने कोचेला म्यूजिक फेस्टिवल में परफॉर्म किया है।
पंजाबी सिंगर दिलजीत दोसांझ ने कोचेला म्यूजिक फेस्टिवल में परफॉर्म किया है। इसी के साथ दिलजीत इस इवेंट में परफॉर्म करने वाले पहले पंजाबी सिंगर बन गए हैं। इवेंट से जुड़ा एक वीडियो उन्होंने अपने इंस्टाग्राम अकाउंट पर शेयर किया है, जिसे फैंस से लेकर सेलेब्स तक काफी पसंद कर रहे हैं।
दिलजीत का पंजाबी लुक
वीडियो में सिंगर ऑल ब्लैक पंजाबी लुक में नजर आए। उन्होंने ब्लैक कुर्ता- पजामा के साथ ब्लैक पगड़ी और पीले ग्लव्स पहने हुए हैं। इस लुक को उन्होंने ब्लैक एंड व्हाइट स्नीकर्स के साथ कम्पलीट किया।
सेलेब्स ने दी बधाई 
दिलजीत के इस अचीवमेंट के लिए बॉलीवुड सितारों ने उन्हें जमकर बधाइयां दी है। करीना कपूर खान, अर्जुन रामपाल, सोनम कपूर, कृति सेनन, जस्सी गिल से लेकर आलिया भट्ट तक सभी ने सिंगर के लिए सोशल मीडिया पर एक पोस्ट कर उनकी तारीफ की है।
आलिया भट्ट ने सिंगर का वीडियो शेयर कर इसे एपिक बताया है। करीना कपूर ने भी दिलजीत दोसांझ का वीडियो शेयर कर उनके परफॉरमेंस की जमकर सराहना की। एक्ट्रेस ने उन्हें 'ओजी' कहा है।
